అట్లీ దర్శకత్వంలో విజయ్ హీరోగా నటించిన 'మెర్సల్' చిత్రం తమిళంలో దీపావళికి విడుదలైంది. చిత్రం విడుదలైన రోజు నుంచే మంచి టాక్తో దూసుకుపోతుంది. ఈ సినిమా కలెక్షన్ల పరంగానే కాదు, కాంట్రవర్సీల పరంగానూ సంచలనం రేపుతుంది. ఈ సినిమాలో జీఎస్టీ, నోట్ల రద్దుతో పాటు వైద్యుల పట్ల వ్యతిరేకంగా కొన్ని డైలాగ్స్ ఉండటంతో బీజేపీకి చెందిన కొంత మంది నేతలు సినిమాపై ఆగ్రహం చెంది హీరో విజయ్ని కూడా తప్పు పట్టారు. దీంతో ఈ సినిమా దేశ వ్యాప్తంగా చర్చనీయాంశమైంది. ఇలా ఏదో రకంగా ఎప్పుడూ ఈ సినిమా  వార్తల్లో నిలుస్తూ ఉంది. తమిళంలో విడుదలై హిట్ టాక్ సంపాదించుకున్న ఈ సినిమా తెలుగులో 'అదిరింది' పేరుతో విడుదలవుతోంది. కానీ ఈ సినిమా ఇప్పట్లో తెలుగులో విడుదల అయ్యేలా లేదు. ఈ సినిమాలో కేంద్ర ప్రభుత్వానికి వ్యతిరేకంగా కొన్ని డైలాగ్స్ ఉన్నాయని, వాటిని తొలగిస్తేనే సినిమాను విడుదల చేస్తామని సెన్సార్ సభ్యులు చెప్పడం, అందుకు చిత్ర యూనిట్ వ్యతిరేకించడంతో సినిమా విడుదల ఆలస్యం అవుతోంది. ఈ సెన్సార్ వ్యవహారం తేలే వరకూ ‘అదిరింది’ తెలుగులో విడుదలయ్యే ఛాన్స్ లేదని తెలుస్తోంది. ఇప్పటికే ఒకసారి వాయిదా పడిన ఈ సినిమాను నేడు విడుదుల చేస్తున్నట్లు రెండు రోజుల క్రితమే చిత్ర యూనిట్ ప్రకటించింది. దీంతో ఆన్లైన్లో టిక్కెట్లు కూడా బుకింగ్ స్టార్ట్ చేశారు. కానీ 'అదిరింది' సినిమా నేడు కూడా వాయిదా పడింది.  త్వరలో మరో విడుదల తేదీని చిత్ర నిర్మాత ప్రకటించనున్నట్లు తెలుస్తోంది.
atley darsakatvamlo vijay heeroga natinchina 'mersal' chitram tamilamlo deepaavaliki vidudalaindi. chitram vidudalaina roju nunche manchi taakto doosukupotundi. ee sinima kalekshanla paramgaane kaadu, contraverseela paramgaanuu sanchalanam reputundi. ee cinemalo gst, notla raddutho paatu vaidyula patla vyatirekamgaa konni dilags undatamtho beejeepeeki chendina kontha mandi nethalu cinemapai aagraham chendi heero vijayni kuudaa tappu pattaaru. deentho ee sinima desha vyaaptamgaa charchaneeyaamsamaindi. ilaa edho rakamgaa eppuduu ee sinima  vaartallo nilustuu undi. tamilamlo vidudalai hit tack sampaadinchukunna ee sinima telugulo 'adirindi' paerutho vidudalavutondi. cony ee sinima ippatlo telugulo vidudala ayyela ledu. ee cinemalo kendra prabhutvaaniki vyatirekamgaa konni dilags unnaayani, vaatini tolagistene sinimaanu vidudala chestamani sensar sabhyulu cheppadam, anduku chitra unit vyatirekinchadamto sinima vidudala aalasyam avutondi. ee sensar vyavahaaram tele varakuu ‘adirindi’ telugulo vidudalayye chans ledani telustondi. ippatike okasari vaayidaa padina ee sinimaanu nedu vidudula chestunnatlu rendu rojula kritame chitra unit prakatinchindi. deentho aanlainlo tikketlu kuudaa buking start chesaru. cony 'adirindi' sinima nedu kuudaa vaayidaa padindi.  twaralo maro vidudala teedeeni chitra nirmaata prakatinchanunnatlu telustondi.